Biskup Íslands , Agnes M. Sigurðardóttir , hefur óskað eftir fundi með Áslaugu Örnu Sigurbjörnsdóttur dómsmálaráðherra til að ræða stöðu hælisleitenda í ljósi þess að barnshafandi konu var vísað úr landi í nótt með tveggja ára barni sínu . Eins og fram hefur komið í dag , var konan , albanskur hælisleitandi , gengin 36 vikur . Biskup segir að það sé „ ólíðandi verknaður að senda barnshafandi konu burt í óvissu og örbyrgð . “ Auglýsing Það sé mannréttindabrot og gangi þvert á skilyrðislausa kærleiksskyldu kristinna manna . Biskup hefur jafnframt óskað eftir því að prestur innflytjenda , Thoshiki Toma og Ása Laufey Sæmundsdóttir og Eva Björk Valdimarsdóttir , sem séð hafa um þjónustu við hælisleitendur , fylgi málinu eftir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .